คือมีไรกับแฟนวันที่20 ธันวาค่ะ แต่แฟนไม่ได้เสร็จนะคะเพราะเราให้เอาออกก่อน แต่ก่อนหน้านั้นมีน้ำหล่อลื่นของแฟนติดอยู่ที่มือนิ้วกลาง และได้เอาเข้าไปในอวัยวะเพศของเราค่ะ แต่ใช้นิ้วนางค่ะคนละนิ้วกับที่โดนน้ำ แต่มีเลือดออกค่ะ ออกทีละนิดหน่อยเหมือนตกขาว สีจางๆ แต่ออกมาตั้งแต่วันที่21ธันวาแล้วค่ะ วันนี้ยังมีอยู่ และมีอาการเหมือนจะอ้วกค่ะ แต่เป็นมาหลายวันแล้ว มีโอกาสท้องมั้ยคะ และที่เลือดออก สาเหตุคืออะไรคะ
สวัสดีค่ะ หากมีเพศสัมพันธ์ มีการสอดใส่เข้าช่องคลอด แต่ยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ส่วนการใช้นิ้วที่เปื้อนน้ำหล่อลื่นสอดใส่เข้าช่องคลอด หากไม่ได้เปื้อนน้ำอสุจิ โอกาสที่จะตั้งครรภ์ก็ไม่มีค่ะสำหรับการมีเลือดออกจากช่องคลอดเล็กน้อย ก็น่าจะเกิดจากการบาดเจ็บของช่องคลอดจากนิ้วได้ หรือจากการมีเพศสัมพันธ์ที่รุนแรง ซึ่งเลือดที่ออกมักมีปริมาณไม่มาก และจะหยุดไหลไปได้เอง ดังนั้น แนะนำควรสังเกตเลือดที่ออกไปก่อน หากมีไม่นานเกิน 3 วัน ก็ไม่น่าผิดปกติอะไรค่ะ แต่หากออกนานเกิน3 วัน และมีปริมาณมากขึ้น โดยที่ไม่ใช่ช่วงวันที่ที่ประจำเดือนควรจะมา ก็อาจเกิดจากมีความผิดปกติต่างๆ ซึ่งก็ควรไปพบแพทย์เพื่อตรวจหาสาเหตุค่ะสำหรับอาการคลื่นไส้ที่เป็นอยู่ ไม่ใช่อาการของการตั้งครรภ์ เพราะอาการของการตั้งครรภ์จะไม่ปรากฏเร็วภายในไม่กี่วันค่ะ โดยส่วนใหญ่ อาการจะเกิดตามหลังจากอาการขาดประจำเดือนไปแล้วประมาณ 2 สัปดาห์ค่ะ ดังนั้น อาการคลื่นไส้ที่เป็นอยู่ จึงเกิดจากสาเหตุอื่นๆ เช่น อาหารเป็นพิษ มีกระเพาะอาหารอักเสบ เป็นผลจากการทานยา, อาหารเสริมบางชนิด หรือดื่มแอลกอฮอล์เข้าไป การมีความเครียด นอนน้อย หรืออาจเป็นอาการก่อนการมีประจำเดือนมาก็ได้ค่ะ ในเบื้องต้น ควรจิบน้ำเปล่าบ่อยๆ ไม่ทานอาหารรสจัด นอนพักผ่อนให้เพียงพอ ไม่นอนดึก งดชา กาแฟ และแอลกอฮอล์ เป็นต้น